সোজা কথায় রাখঢাক না করে বললে ব্যাপারটা হলো, গত ১০ বছরে ভারতের যত রুস্তমি, প্রভাব বিস্তার, বর্ডার কিলিং থেকে শুরু করে তার যা দরকার তা উঠিয়ে নিয়ে যাওয়া, ভারতের স্বার্থ আগে ইত্যাদিতে বাংলাদেশের প্রত্যেক মানুষ যে চরমভাবে ক্ষুব্ধ, সে সম্পর্কে পিনাক রঞ্জন সচেতন। তিনি ইঙ্গিতে যা বলতে চাইছেন, তা যদি আমরা বুঝে থাকি তা সম্ভবত এমন যে, তিনি বলতে চাইছেন, সম্ভাব্য নতুন সরকার এলে সব ভুলে সম্পর্কের ক্ষেত্রে নতুন করে যাত্রা করা যেতে পারে।